Eelnõu

NARVA LINNAVOLIKOGU

O T S U S

Narvas

Omavalitsustevahelise koostöölepingu kinnitamine ja volituse andmine koostöölepingu allkirjastamiseks

1. ASJAOLUD JA MENETLUSE KÄIK

Ivangorodi ja Narva linna omavalitsustevaheline koostööleping allkirjastati 21.12.1999.aastal. Piiriäärse koostöö tähtajaline kava töötati välja aastateks 2000-2002. Käesolevaks ajaks on dokumendid vananenud ning City Twins riigipiiridel asuvate sõpruslinnade omavahelise koostöö territooriumil – Venemaa ja Euroopa Liidu vahel korraldati kohtumisi ja teostati olemasolevate dokumentide analüüsi.

2006.aasta veebruaris (15.-17.02.2006) toimus kohtumine projekti raames, kus osalesid Narva ja Ivangorodi omavalitsuste esindajad. Töötati välja Ühiskomisjoni ja Narva linna ning Ivangorodi omavalitsustevaheline koostöölepingu kontseptsioon vastastikuste partnerlussuhete laiendamiseks ja Euroopa raamkonventsioonis piiriäärsete alade ühenduste ja võimude koostöö arendamiseks püstitatud eesmärkide saavutamiseks, samuti 2007-2013 aasta struktuurifondide programmide ettevalmistamiseks.

Piiriäärse koostöökomisjon vaatas läbi 10.03.2006.a ettepaneku omavalitsustevahelise koostöölepingu ja Ühiskomitee ettevalmistuseks ja toetamiseks.

Omavalitsustevahelise koostöölepingu projekt esitatakse Ivangorodi volikogusse kinnitamiseks.

Omavalitsustevahelise koostöölepingu vastuvõtmiseks on tingimata vajalik kinnitamine Narva Linnavolikogu poolt  ja volituse andmine koostöölepingu allkirjastamiseks 

2. ÕIGUSLIKUD ALUSED
Otsus võetakse vastu kinnitatud 29.06.2000.a. Linnavolikogu määrusega nr 36/16 Narva Linna Põhimääruse 11.2.4 punkti ja Kohaliku omavalitsuse korralduse seaduse § 22 lõike 1 punkti 37 alusel.
3. OTSUS

Tulenevalt eeltoodust Linnavolikogu otsustab:
1. Kinnitada Narva ja Ivangorodi omavalitsustevahelise koostöölepingu järgmises redaktsioonis:

Omavalitsustevaheline koostööleping

Vene Föderatsiooni Leningradi oblasti Kingissepa rajooni Ivangorodi linna munitsipaalhariduse administratsioon ja Eesti Vabariigi Ida-Viru maakonna Narva linna linnavalitsus (edaspidi Lepingupooled), on vastastikku kasulike partnerlussuhete laiendamiseks ja Euroopa raamkonventsioonis piiriäärsete alade ühenduste ja võimude koostöö arendamiseks püstitatud eesmärkide saavutamiseks leppinud kokku alljärgnevas: 

PUNKT 1.

 Lepingupooled loovad ühiskomitee (edaspidi Ühiskomitee), mis koosneb kahest grupist:

· Juhtgrupp (4+4: neli esindajat kummaltki Lepingupoolelt, munitsipaal- ja regionaaltasandi (riikliku) kohaliku ja täitevvõimu esindajad). Juhtgrupp initsieerib ja kinnitab väljatöötatud piiriäärse koostöö strateegiad lähimaks 10. aastaks, samuti tegevusprogrammi lähimaks 3. aastaks,

· Töögrupp (9+9: üheksa esindajat kummaltki Lepingupoolelt kolmes valdkonnas: ettevõtluspoliitika ja -ökonoomika; 2) ühiskondlike organisatsioonide koostöö; 3) infrastruktuuri arendamine).

Ühiskomitee peab määratlema oma kompetentsi piirid, tegevusaja, reglemendi, istungite toimumisajad ja päevakorra ning kõik muud küsimused, mille käsitlemist peavad Lepingupooled vajalikuks. 

Ühiskomitee otsused on kõigile selle liikmetele kohustuslikud. 

Suhetes ükskõik millise kolmanda poolega on Ühiskomitee ja Lepingupooled esindatud ühiselt. 

Iga osapool Lepingupooltest katab tema esindajate Ühiskomitees osalemisega seotud väljaminekud ise. Ühiskomitee üldkulutused jagatakse Lepingupoolte vahel võrdselt.

PUNKT 2.

Lepingupooled hakkavad olemasolevate volituste piires tegema koostööd järgmistes vastastikust huvi pakkuvates valdkondades: 

· ettevõtluspoliitika ja -ökonoomika,

· ühiskondlike organisatsioonide koostöö,

· infrastruktuuri arendamine.

 Lepingupooled aitavad oma kompetentsuse piires kaasa ülaltoodud suundades koostööd puudutava informatsiooni vahetamisele. Samuti võib poolte nõusolekul arendada koostööd ka muudes tegevussuundades. 

PUNKT 3.

Lepingupooled astuvad järgmisi samme käesolevas lepingus püstitatud eesmärkide saavutamiseks:

· probleemide lahendamine, mis on seotud Euroliidu välispiiri mõjuga piiriäärsete linnade Narva-Ivangorod arengule, sealhulgas nende lahendamine ka ühisprojektide väljatöötamise ja realiseerimise abil,

· kaasabi sidemete loomisel ja arendamisel sotsiaalsfääri-, kultuuri-, haridus- ja turismiasutustega ning samuti ühiskondlike ja teiste organisatsioonidega, kes tegutsevad antud valdkondades, 

· koostöö arendamine ettevõtluspoliitika ja -ökonoomika valdkonnas, vastastikuste konsultatsioonide süsteemi loomine, töökogemuste ja spetsialistide vahetamine,

· infrastruktuuri arendamine ja piiriäärsetesse regioonidesse investeeringute kaasamine,

· piiriäärse asukoha võimaluste efektiivne kasutamine,

· soodsate tingimuste loomine inimeste- ja organisatsioonidevaheliste kontaktide arendamiseks,

· linnade inimressursside ja arengupotentsiaalide kasutamine kahepoolseks hüvanguks.

PUNKT 4.

Ühiskomitee hakkab igal aastal välja töötama arenguprogrammide tegevusplaane, mida kasutatakse omavalitsustevahelise koostöö peamiste suundade arendamisel.

Punkt 5.

Poolte vastastikusel nõusolekul võib käesolevasse lepingusse teha muudatusi ja täiendusi, mis saavad käesoleva lepingu lahutamatuks osaks. Seejuures jõustuvad parandused peale nende kooskõlastamist ja kinnitamist Lepingupoolte poolt.

PUNKT 6.

Käesolev leping sõlmitakse määramata tähtajaks. Käesolev leping kehtib veel 6 kuud alates päevast, mil üks Lepingupooltest teatas kirjalikult oma kavatsusest leping katkestada, seejuures jäävad varem võetud finantskohustused jõusse. 

Kõik lahkarvamused, mis puudutavad antud lepingut või on sellest tulenevad, lahendatakse Lepingupoolte poolt vabatahtlikult omavahel. 

Käesoleva lepingu lõpetamine ei hakka mõjutama selle kehtivuse ajal algatatud projektide realiseerimist, mis võivad jätkuda kokkulepitud tingimustel.

Koostatud ________________ «___» ____________ 2006. a., neljas eksemplaris vene ja eesti keeles – iga osa Lepingupooltest saab ühe eesti- ja venekeelse lepingu eksemplari. Kõik lepingu eksemplarid on ühesuguse juriidilise jõuga.

2. Volitada linnapea Tarmo Tammiste sõlmida omavalitsustevahelise koostöölepingu Narva linnavalitsuse nimelt.
4. VAIDLUSTAMINE

Otsust on võimalik vaidlustada Tartu Halduskohtu Jõhvi kohtumajas 30 päeva jooksul arvates otsuse teatavakstegemisest.

5. OTSUSE JÕUSTUMINE

Otsus jõustub seadusega sätestatud korras.

Mihhali Stalnuhhin







Volikogu esimees

